Të hënën mblidhet parlamenti i Kosovës- diplomatët të brengosur
Ambasadat e vendeve kryesore perëndimore në Kosovë janë shprehur të brengosura me situatën politike dhe kanë bërë thirrje për formim të shpejtë të institucioneve
Një ditë para mbledhjes së re të parlamentit të Kosovës, ambasadat e pesë vendeve kryesore perëndimore, Shteteve të Bashkuara, Francës, Gjermanisë, Italisë dhe Mbretërisë së Bashkuar, u shprehën të brengosura me situatën politike në Kosovë ndërsa u bënë thirrje deputetëve që të marrin pjesë në seancat e parlamentit. Në një komunikatë të përbashkët të këtyre ambasadave thuhet se thuhet në komunikatën e tyre. Ata thonë se është përgjegjësi e udhëheqësve politik të Kosovës t’i krijojnë këto institucione por edhe të ndërmarrin reformat e nevojshme që të parandalojnë bllokada të tilla në të ardhmen. thuhet në komunikatën e ambasadave të pesë vendeve më të fuqishme perëndimore. Kanë kaluar më shumë se dy muaj që nga mbajtja e zgjedhjeve të parakohshme parlamentare në Kosovë dhe krijimi i institucioneve ka ngecur. Që nga tre gushti kur u mbajt seanca e parë e parlamentit partitë politike janë barrikaduar në qëndrimet e tyre. Koalicioni i Partisë Demokratike, Aleancës për Ardhmërinë e Kosovës dhe Nismës për Kosovën, që është edhe fitues i zgjedhjeve ka të drejtën të propozojë kandidatin për kryetar të parlamentit, por mungesa e votave të mjaftueshme ka shtyrë këtë koalicion të mos e bëjë një gjë të tillë. Ky koalicion është duke bojkotuar seancat e parlamentit për shkak të siç është thënë thirrjes së njëanshme të mbledhjeve të tj, ndërsa kanë kërkuar një javë kohë për të dalë me propozimin për kryetarin e parlamentin, proces ky që ka bllokuar edhe formimin e qeverisë së ardhshme. Deputetët e lëvizjes Vetëvendosjes dhe koalicionit të Lidhjes Demokratike të Kosovës, Aleancës Kosova e Re dhe Alternativës kanë kritikuar koalicionin fitues për siç thonë, zvarritjen e proceseve që i hapin rrugë krijimit të institucioneve. Zhbllokimi i krizës aktuale shihet proces sfidues meqë asnjë forcë politike nuk i ka votat e mjaftueshme që ta krijojë e vetme qeverinë. Kryesuesi i parlamentit ndërkaq ka thirrur për të hënën seancën e radhës e cila pritet të bojkotohet sërish nga koalicioni fitues, i cili ka kërkuar një zgjidhje politike para se të thirret mbledhja e radhës, një gjë e cila është kundërshtuar nga subjektet tjera politike.